

 **KUVENDI**

 **PROJEKTLIGJ**

**Nr. \_\_\_\_\_, datë \_\_\_\_.\_\_\_\_. 2024**

**PËR**

**DISA NDRYSHIME DHE SHTESA NË LIGJIN NR.131/2015, "PËR QËNDRËN KOMBËTARE TË BIZNESIT”**

Në mbështetje të neneve 78 dhe 83, pika 1, të Kushtetutës, me propozimin e Këshillit të Ministrave, Kuvendi i Republikës së Shqipërisë,

**VENDOSI:**

Në ligjin, nr.131/2015,"Për Qendrën Kombëtare të Biznesit” të ndryshuar, bëhen ndryshimet si më poshtë vijon:

 **Neni 1**

Në nenin 3 bëhen ndryshimet dhe shtesat e mëposhtme:

1. Në pikën 1 shkronja “ç” togfjalëshi *“...certifikata, ekstrakte të regjistrimeve dhe*...” hiqet.

2. Në shkronjën “f” pas fjalës *“...e lejimit”* shtohet togfjalëshi me përmbajtjen:

*“...si dhe regjistrimit të pronarëve përfitues”.*

3. Në fund të shkronjës “g” pas fjalës “.. e lejeve” shtohet togfjalëshi *“...si dhe regjistrimit të pronarëve përfitues”*.

4. Në shkronjën “gj” togfjalëshi *“...dhe të licencave...”* zëvendësohet me togfjalëshin “ ...*regjistrimit të pronarëve përfitues dhe të licencave…”*

5. Pas shkronjës “gj” shtohen shkronjat “h” dhe “i”me përmbajtjen:

“ h). *mban dhe administron Regjistrin e Proanrëve Përfitues, në përputhje me ligjin që rregullon regjistrimin e pronarit përfitues”*.

i). *kryen regjistrimet në regjistrin e pronarëve përfitues, në përputhje me dispozitat e ligjit që rregullon regjistrimin e pronarëve përfitues”*.

6. Në fund të pikës 2 pas fjalës *“...lejet”* shtohet togfjalëshi *“...dhe në ligjin që rregullon regjistrimin e pronarëve përfitues.”*

**Neni 2**

Neni 4, ndryshon me këtë përmbajtje:

1. QKB-ja ka juridiksion në të gjithë territorin e Republikës së Shqipërisë dhe është institucioni i vetëm që ofron shërbim ndaj publikut, sipas parashikimeve të këtij ligji.

2. QKB-ja ushtron funksionet e saj drejtpërdrejt për publikun, nëpërmjet sportelit elektronik për kryerjen e procedurave përkatëse, në përputhje me parashikimet e ligjit që rregullon regjistrimin e biznesit, të ligjit që rregullon licencat, lejet dhe autorizimet, të ligjit që rregullon regjistrimin e pronarit përfitues.

 **Neni 3**

Në nenin 5, pika 3 togfjalëshi *“...dhe për të gjitha sportelet e shërbimit”* hiqet.

 **Neni 4**

Në nenin 7, pika 1 fjalia *“...përfshirë nëpunësit e sportelit qendror të shërbimit dhe të sporteleve të shërbimit, të krijuara sipas pikës 7, të nenit 4, të këtij ligji...”* hiqet.

 **Neni 5**

Neni 8 dhe pika 2 e nenit 9 shfuqizohet.

 **Neni 6**

Neni 10, ndryshon me këtë përmbajtje:

1. Buxheti i QKB-së është pjesë përbërëse e buxhetit të ministrisë përgjegjëse për tregtinë dhe përgatitet në përputhje me legjislacionin në fuqi. 2. Buxheti i QKB-së përbëhet nga të ardhurat dhe shpenzimet që realizohen, sipas këtij ligji, përfshirë fondet për shpenzime operative dhe kapitale. Fondet për funksionimin e QKB-së janë fonde buxhetore.

 **Neni 7**

Në nenin 11, pika 4 togfjalëshi *“...në çdo sportel shërbimi dhe...”* hiqen.

 **Neni 8**

Në nenin 12, bëhen ndryshimet si vijon:

1. Në pikën 1 togfjalëshi *“...përfshirë edhe ato të krijuara në sportelet e shërbimit…”* hiqet.

2. Në pikën 2 togfjalëshi *“...nëpërmjet sportelit qendror apo nëpërmjet sporteleve të shërbimit, sipas pikave 4, 5, 7 apo 9, të nenit 4, të këtij ligji…”* hiqet.

Ky projektligj hyn në fuqi pas botimit në Fletoren Zyrtare.

**KRYEMINISTRI**

**EDI RAMA**